413.01 REGOLAMENTI DWAR PROĊEDURA GĦALL-INVESTIGAZZJONI TA’ ILMENTI L-AVVIŻ LEGALI 13 ta’ l-2001, kif emendat bl-Avviż Legali 3 ta’ l-2002. L-AVVIŻ LEGALI 13 ta’ l-2001, kif emendat bl-Avviż Legali 3 ta’ l-2002. 1. Titolu. It-titolu ta’ dawn ir-regolamenti huwa Regolamenti dwar Proċedura għall-Investigazzjoni ta’ Ilmenti. 2. Tifsir. Emendat: A.L.3 ta’ l-2002. Kap. 413. (1) F’dawn ir-regolamenti, kemm-il darba r-rabta tal-kliem ma teħtieġx xort’oħra- " Att " tfisser l-Att dwar Opportunitajiet Indaqs (Persuni b’Diżabilità); "att illegali " tfisser att li allegatament jikser xi waħda mid-disposizzjonijiet ta’ l-Att; " Kummissjoni " tfisser il-Kummissjoni Nazzjonali Persuni B’Diżabilità imwaqqfa skond ma’ hemm fl-artikolu 21 ta’ l-Att, u tinkludi lil kull uffiċjal tal-Kummissjoni minnha debitament awtorizzat biex jaġixxi f’isimha għal xi għan speċifiku jew kategorija ta’ għanijiet taħt l-Att; "persuna offiża" tfisser persuna fiżika jew persuna li jkollha personalità ġuridika. (2) Kliem u frażijiet użati f’dawn ir-regolamenti għandhom jinghataw l-istess tifsira mogħtija lilhom fl-Att. 3. Avviż mogħti b’ittra reġistrata. Il-Kummissjoni, meta tibda xi investigazzjoni bis-saħħa tas-setgħat mogħtija lilha bl-artikolu 32 ta’ l-Att, għandha tavża b’ittra reġistrata lill-partijiet kollha konċernati illi tkun sejra tagħmel investigazzjoni. Fl-ittra tagħha lill-persuna li allegatament tkun wettqetxi att illegali ta’ diskriminazzjoni, il-Kummissjoni għandha tinformaha illi hija għandha għal fejn taħseb li dik il-persuna tkun allegatament għamlet jew tkun qiegħda tagħmel xi att illegali, u tagħtiha sebat ijiem min-notifika ta’ l-ittra msemmija f’dan ir-regolament sabiex tiddikjara bil-miktub lill-Kummissjoni jekk hija tikkunsidrax l-ilment bħala wieħed ġustifikat, u x’azzjoni tkun biħsiebha tieħu sabiex tirrimedja s-sitwazzjoni. 4. Tagħrif meħtieġ għall-investigazzjoni. (1) Il-Kummissjoni tista’ titlob kull tagħrif kif jista’ jkun meħtieġ sabiex tkun tista’ tagħmel l-investigazzjoni tagħha. (2) Il-Kummissjoni tista’, permezz ta’ avviż bil-miktub, titlob lil kull persunali- (a) tagħtiha kull tagħri f illi jista’ jissemma fl-imsemmi avviż; (b) tat tendi u tagħti tagħrif bil-fomm dwar il-kwistjoni msemmija fl-avviż u tipproduċi d-dokumenti kollha dwar il-każ li jistgħu ikunu fil-pussess jew fil-kontroll tagħha: Iżda persuna ma tkunx obbligata li tagħti tagħrif jew iġġib xi dokument mitlub min għandha fl-avviż jekk dik il-persuna titqies eżentata milli tagħti dak it-tagħrif jew tipproduċi dak id-dokument quddiem il-Qorti fi proċedimenti ċivili. (3) Jekk il-persuna konċernata ma tagħtix, jew jekk il-Kummissjoni għandha għaliex taħseb li dik il-persuna għamlet il-ħsieb li ma tagħtix, it-tagħrif mitlub, il-Kummissjoni tista’ titlob lill-Qorti, b’rikors quddiem il-Prim’Awla tal-Qorti Ċivili, biex tordna lill-persuna msemmija fis-sub regolament (2) tagħmel dak mitlub minnha fl-imsemmi avviż. Il-Qorti tista’ tintalab ukoll tagħti kull ordni ieħor li jidhrilha xieraq u meħtieġ skond iċ-ċirkostanzi partikolari tal-każ. 5. Azzjoni rimedjali li għandha tintalab. Sostitwit: A.L.3 ta’ l-2002. (1) Meta l-Kummissjoni tikkonkludi li attillega li jkun jikkostitwixxi ksur ta’ xi disposizzjoni ta’ l-Att, din għanda tikkomunika l-konklużjoni tagħha lill-partijiet interessati permezz ta’ ittra reġistrata li tkun titlob lil dawk il-partijiet li jwettqu dik l-azzjonirimedjali li tkun meħtieġa fiċ-ċirkostanzi f’terminu ta’ żmien speċifikat utintimahom li fin-nuqqas, jkunu ser jinbdew proċedimenti ġudizzjarji. (2) Il-partijiet interessati jistgħu jitolbu lill-Kummissjoni li testendi t-terminu ta’ żmien jekk iċ-ċirkostanzi tal-każ ikunu hekk jeħtieġu. Talba bħal dik għandha ssir fi żmien ħmistax-il ġurnata minn meta taslilhom l-ittra reġistrata msemmija f’dan ir-regolament. 6. It-talba tista’ tiġi riferita lill-Qorti. Miżjud: A.L.3 ta’ l-2002. Fil-każ li l-partijiet interessati, li jkunu ġew notifikati b’ittra reġistrata skond ma hemm provdut fir-regolament 5, jonqsu milli jieħdu kull azzjoni rimedjali meħtieġa fit-terminu ta’ żmien speċifikat, jew fit-terminu ta’ żmien li jsir qbil reċiproku dwar u, il-Kummissjoni tista’ titlob lill-Qorti, permezz ta’ rikors li jsir quddiem il-Qorti Ċivili, Prim’Awla, li tordna lill-persuna msemmija fir-regolament 5 li twettaq kull azzjonirimedjali li tkun meħtie [a. 7. Proċedimenti b’arbitraġġ. Miżjud: A.L.3 ta’ l-2002. Kap. 387. Meta jkun hemm qbil bejn il-partijiet interessati, kwistjonijiet riferiti fir-regolamenti 5 u 6 jistgħu jiġu riferiti għall-arbitraġġ skond ma hemm fl-Att dwar l-Arbitraġġ.